Vaidlėnų tvenkinys

Vaidlėnų tvenkinys arba Miliūnų tvenkinys – tvenkinys Lietuvoje, Rokiškio rajone, 8 km į šiaurę nuo Rokiškio, 1 km į rytus nuo Vaidlėnųhttp://ezerai.vilnius21.lt/vaidlenu-v8376.html. Sudarytas užtvenkus Beržienos upę (Nemunėlio intakas) 13,2 km nuo jos žiočių. Tvenkinio ilgis iš rytų į vakarus – 0,71 km, plotis – iki 0,14 km. Altitudė 101,4 m. Krantai aukšti, ištisai apaugę medžiais. Rytinis tvenkinio galas užpelkėjęs. Tvenkinys yra Apūniškio miške. Šiaurinėje pakrantėje yra įrengta poilsiavietė, o aplink tvenkinį nutiestas poilsinis takas.

Užtvankos keteros aukštis virš jūros lygio 102,4 m, ilgis 140 m, plotis 7 m. Vandens pralaida – šachtinė. Skaičiuotinis užtvankos debitas – 6,5 m³/s. Tvenkinys įrengtas 1973 m., priklauso Rokiškio miškų urėdijai.

miniatiūra|Vaidlėnų tvenkinio panorama|center|400x400px

 Šaltiniai 

 Tvenkinių katalogas. Aplinkos apsaugos ministerija. Kaunas, 1998

Kategorija:Rokiškio rajono tvenkiniai